stanford-oval/wikipedia huggingface dataset:
אנדרי רג'ואלינה
קריירה פוליטית > בראש המדינה - ראש המועצה העליונה הזמנית 2014-2009

במרץ 2009 הועמד בראשות "הרשות העליונה הזמנית של מדגסקר" שהיא הסמכות השלטונית שנטלה את השלטון במדגסקר בעקבות התפטרות הנשיא מארק ראוואלומנאנה, שהסגיר עצמו לידי הצבא לאחר ששלטונו עורער במהומות רחוב. רג'ואלינה משמש כנשיא דה פקטו, ונתמך על ידי צבא מדגסקר.
ב-18 במרץ 2009 הכריז הצבא על פיטורי נשיא המדינה ועל מינוי רג'ואלינה במקומו כראש "הרשות העליונה הזמנית". כן הכריז בית המשפט החוקתי של מדגסקר על חוקיות הצעד. רג'ואלינה היה אמור לשרת בתפקיד עד לבחירות בשנת 2011. על מינויו נמתחה ביקורת רבה, שכן על פי חוקת מדגסקר על הנשיא להיות לפחות בן ארבעים, ובעת מינויו היה רג'ואלינה בן 34. את תקפות מעברי השלטון אישר באותו יום בית הדין החוקתי.
המשבר לווה בהתנגשויות בין ההמונים ובין כוחות הממשלה, שעלו בחייהם של למעלה ממאה אנשים.
ממשלתו של רג'ואלינה לא הוכרה על ידי מדינות העולם. האיחוד האירופי סירב להכיר בממשלה בשל כך שעלתה לשלטון באמצעות שימוש בכוח. האיחוד האפריקני ו"קהילת הפיתוח של אפריקה הדרומית" גינו את הדחתו של ראוואלומנאנה. דובר מטעם באן קי מון, המזכיר הכללי של האומות המאוחדות אמר כי המזכיר "מודאג מאוד מהמצב במדגסקר".
אחד מהצעדים הראשונים עליהם הודיע רג'ואלינה היה ביטול עסקה עם חברת דייהו הקוריאנית, שלפיה יוחכר חצי משטח האי לתאגיד הקוריאני. בהודעתו הצהיר רג'ואלינה כי "אנו איננו מתנגדים לרעיון של עבודה עם משקיעים, אך אם ברצוננו למכור או להחכיר אדמה, עלינו לשנות את החוקה, ולהיוועץ עם העם". תאגידים אחרים, כתאגיד המכרות הבינלאומי ריו טינטו (אנ') הצהירו כי אינם מצפים שלשינוי המשטר במדגסקר תהייה השפעה שלילית על חוזים קיימים.
מאז ההפיכה ממרץ 2009 מדגסקר הפכה למדינה מנודה. הושעתה מחברותה בAfrican Growth and Opportunity Act, ארגון המקדם קשרי מסחר עם ארצות הברית, צעד שבערבותיו התמוטטה תעשיית הטקסטיל במדגסקר. הסיוע הבינלאומי למדינה הוקפא, מה שפגע קשות בתקציב התשתיות. 92% מאוכלוסיית האי חיה מתחת לקו העוני. מדגסקר הפכה לפי נתוני הבנק העולמי למדינה הענייה ביותר בין המדינות שלא חוו מלחמות מזוינות. כ מיליון וחצי מהתלמידים נשרו מבתי הספר. השלטון ניסה לשמור על פופולריות על ידי חלוקת מוצרי מזון לשכבות חלשות, עבודות בנייה לשיקום הבירה ומספר ערים, מופעי בידור המוניים.
ניסיון תיווך אפריקאי שנוהל בשנת 2009 על ידי נשיא מוזמביק לשעבר, ז'ואקים שיסאנו הגיע אחרי מפגש בין רג'ואלינה ושלושה נשיאים לשעבר של מדגסקר, ראוואלומנאנה, זאפי וראציראקה, להסכם, שלבסוף לא יושם. הופעלו לחצים בינלאומיים כדי למנוע את מועמדותם של רג'ואלינה, ראוואלומנאנה וראציראקה בבחירות לנשיאות בשנת 2013.
בימי השלטון של אנדרי רג'ואלינה, נידון הנשיא הקודם ראוואלומנאנה, הנמצא בגולה, למאסר ועבודות פרך. ב-25 בינואר 2014 הסתיימה כהונתו של רג'ואלינה כנשיא. התפקיד עבר למנצח בבחירות, הרי רג'ונארממפיאן.
קריירה פוליטית > נשיא מדגסקר - החל מ-2019 > מגפת הקורונה

ב-19 בינואר 2019 הושבע רג'ואלינה לתפקידו כנשיא מדגסקר, אחרי ניצחונו בבחירות בנובמבר 2018.
אחרי פריצת מגפת הקורונה, באפריל ומאי 2020 תמך הנשיא רג'ואלינה בשימוש שלא בוסס על הוכחות של תרופה צמחית בשם Covid-Organics
שכללה ארטימיזיה ועשבים מקומיים אחרים כטיפול במחלה הוויראלית. התרופה הורכבה במכון למחקר יישומי של מדגסקר. הצבא חילק את התרופה לציבור ובבתי הספר ושתיית החליטה עם התרופה נכפתה  על התלמידים בבתי הספר. כמה מדינות אפריקאיות, בין השאר, טנזניה, ליבריה, גינאה המשוונית וגינאה ביסאו רכשו את התרופה בצורת חליטה. מצ'יידיסו מואטי מהלשכה האזורית של ארגון הבריאות העולמי העיר שאין הוכחות ליעילות טיפול זה, שלא עבר מחקרים קליניים מתאימים ואין נתונים שעברו בקורת עמיתים. גם האקדמיה הלאומית לרפואה של מדגסקר הביעה ספקות לגביה. יועץ ארגון הבריאות העולמי העיר בגוגל ש:"לאפריקאים מגיע להשתמש בתרופות בעלות אותם הסטנדרטים כמו תושבי שאר העולם". האיחוד האפריקאי ביקש לבחון את יעילות החליטה המלגשית.
באפריל 2020 ארפין הליסו, מנהלת העיתון ני ואלוסו (Ny Valosoa), הושמה במעצר בחשד כי הפיצה "פייק ניוז" אחרי שמתחה בקורת על האופן שבו ניהל הנשיא את משבר המגפה והואשמה כי הסיתה נגד הנשיא.
באוגוסט 2020 פנה רג'ואלינה לשותפיה הטכניים והפיננסיים של מדגסקר לבוא לעזרתה על מנת להשיג הגנה נוספת ואמצעים טיפוליים נשימתיים מול מחלת הקורונה. שר הבריאות שהתריע לגבי הגל האפדימי והתרבות הצורות החמורות של המחלה, פוטר מתפקידו. במאי 2021 הווריאנט הדרום אפריקאי של קוביד התפשט במדינה והנשיא טען שאף חיסון אינו יעיל נגדו, אף על פי שהנתונים המדעיים היו אחרים.
קריירה פוליטית > נשיא מדגסקר - החל מ-2019 > הרעב ב-2021-2020

בנוגע לרעב שפרץ בחלק מהמדינה הטיל רג'ואלינה את האשמה על שינוי האקלים וקרא לאומות החזקות לעזור. לדעתו בירוא היערות והפגיעה במגוון הביולוגי בארצו תרמו לשינוי באקלים. הוא ביקש להיאבק בו על ידי השימוש בתנורים על בסיס ביו-אתנול וגז
ביוני 2021 הוכתה המדינה בעיקר בדרום בבצורת קשה וברעב. רג'ואלינה הודיע על תוכנית למאבק ברעב בשיתוף פעולה עם שגריר ארצות הברית, מייקל פלטייה.
קריירה פוליטית > נשיא מדגסקר - החל מ-2019 > ניסיון ההתנקשות

ב-22 ביולי 2021 נעצרו שישה אנשים, לרבות אזרח צרפתי ששירת בעבר בצבא צרפת, בקשר לרצוח את הנשיא.
קריירה פוליטית > נשיא מדגסקר - החל מ-2019 > סוגיית האזרחות הצרפתית

ביוני 2023, חשיפת האזרחות הצרפתית של רג'ואלינה הובילה לפתיחת חקירה פרלמנטרית, ולאחריה חקירה של בית המשפט החוקתי העליון מיוזמת קבוצת אזרחים מהפזורה המלגשית בצרפת.
קריירה פוליטית > נשיא מדגסקר - החל מ-2019 > הבחירות לנשיאות ב-2023

מועמדותו אושרה על ידי בית המשפט החוקתי העליון וב-16 בנובמבר 2023 התקיימו בחירות לנשיאות.  שיעור השתתפות הבוחרים היה נמוך - 43 %. ב-17 בנובמבר הוכרז ניצחונו של הלג'ואלינה עם הזכייה ב-58.89% מהקולות, באווירה שבה מפלגות מן האופוזיציה קראו להחרמת הבחירות ומשקיפים העירו על חשדות לאי סדרים בהצבעות.
ב-16 בדצמבר הושבע שוב רג'ואלינה כנשיא מדגסקר.
קריירה פוליטית > חייו הפרטיים

את אשתו, מיאלי רדקנדיסה, הכיר רג'ואלינה ב-1994. היא השלימה אז לימודי תיכון באנטננריבו ואחר כך השתלמה במנהל עסקים וראיית חשבון בפריז. הם התאחדו ב-2000 במדגסקר והתחתנהו. מנישיאהם נולדו שלושה ילדים:שני בנים - ארנה (יליד 2002) ואילונצו (יליד 2003) ובת - אילונה (ילידת 2005).
. T
פרסים ואותות הוקרה

2000 - נבחר ל יזם השנה - על ידי המגזין "אקו-אוסטרל"
2003 - נבחר ליזם הטוב ביותר של מדגסקר - על ידי ב "בנק קרדי ליונה" (Credit Lyonnais)
2020 - לרגל פסגת האיחוד האפריקאי - הוכרז "אלוף המאבק נגד התת-תזונה" על ידי הבנק האפריקאי לפיתוח
ביבליוגרפיה

"מבודד מחפש דמוקרטיה" - כתבה מאת אמילי פילו ב"גארדיאן", בתרגום לעברית ב"הארץ", 27 באוקטובר 2013
תומכי רג'ואלינה באנצירבה במערכת בחירות בבאוקטובר 2018
המפגש בבית הלבן בוושינגטון ב-2022 בין ראשי מדינות אפריקאיות, ביניהם אנדרי רג'ואלינה, לבין הנשיא ג'ו ביידן
איפור קבוע

איפור קבוע הוא טכניקה קוסמטית של איפור המשתמשת בשיטות של קיעקוע - החדרת פיגמנט בעל צבע לעור באמצעות מחט. איפור קבוע עשוי להחזיק מעמד במשך שנים. התהליך מכונה גם דרמו-פיגמנטציה או מיקרו-פיגמנטציה.
איפור קבוע מבוצע על פי רוב בידי קוסמטיקאי שהוכשר לכך, ודורש מיומנות גבוהה. האיפור נשאר "קבוע" לתקופת זמן התלויה במספר פרמטרים:
מיקום האיפור בגוף - איפור קבוע בקו הריסים (אייליינר) עשוי להישאר אף כ-20 שנה, לעומת איפור קבוע בשפתיים שאורך חייו כשנתיים.
גון הפיגמנט איתו מאפרים (גוונים בהירים דוהים מהר יותר)
טיב החומרים והציוד איתם עובדים (סוג המחט, מכשיר, צבע וכו')
סוג העור
סוג האיפור (הדגשת תווי הפנים והצללות מחזיקות פחות מעמד בעור מאשר איפור מלא)
מיומנות המאפר
טכנולוגיה > מכשירים

המכשיר החשמלי הראשון שפותח להחדרת פיגמנטים בעור פותח על ידי האמריקאי סמואל אוריילי בשנת 1891, והתבסס על עקרונות העט החשמלי שהומצא על ידי תומאס אדיסון בשנת 1875. המכשיר מחדיר את הפיגמנט לעור בעזרת מחט המחוברת אליו ומוגנת על ידי כובעון.
רוב המכשירים בהם משתמשים כיום לאיפור קבוע מבוססים על המצאתו של אוריילי.
טכנולוגיה > פיגמנטים

באיפור קבוע הפיגמנט הוא מינרלי, ומשמש למטרות קוסמטיות בלבד. פיגמנטים אלו שונים מפיגמנטים של כתובות קעקע בהרכבם הכימי. על מנת שהפיגמנט ייעלם מהגוף ולא יישאר, כקעקוע חייבים להתמלא שני תנאים:
המשקל הסגולי של הפיגמנט חייב להיות נמוך יותר מהמשקל הסגולי של התא באפידרמיס.
על הצבע המוחדר לעור להיות מורכב מחומרים שגוף האדם יכול לפרק ולספוג.
טכנולוגיה > מחטים

יש מבחר רחב של סוגי מחטים לאיפור קבוע, המשתנים בין היצרנים. המחט המחדירה את הפיגמנטים לעור היא מרכיב חשוב בהצלחת האיפור הקבוע. לכל מחט יש תפקיד שונה בהתאם לסוג, למבנה, לאורך שלה וכדומה; כל שינוי באחד מנתונים אלו ישפיע על יכולת המחט ליצור אפקטים מסוימים.
סוג ועובי המחט נבחרים בהתאם לסוג עור המטופל ולמיקום האיפור בפנים, שכן בחירה שגויה של מחט עלולה לגרום לאיפור לא אחיד ולפציעת העור.
מיקרובליידינג היא שיטה של איפור קבוע שמשתמשת במחטים זעירים.
דרמטולוגיה

יש הטוענים שההבדל בין כתובת קעקע לבין איפור קבוע טמון בעומק החדירה של המחט. בהליך של איפור קבוע הפיגמנט מוחדר לשכבת האפידרמיס, השכבה הראשונה של העור, אשר מתחלפים בה התאים כל 2-28 יום. עם תחלופת התאים נפלט האיפור הקבוע וכך הוא דוהה עם הזמן ונעלם. בקעקוע הפיגמנט מוחדר לשכבת הדרמיס, השכבה העמוקה יותר, אשר אין בה תחלופת תאים ולכן כל מה שמוחדר אליו נותר לצמיתות.
מנגד, יש מאפרים מומחים ורופאי עור שטוענים כי מכיוון שאין דרך ודאית לאמוד את עומק חדירת המחט, עצם הופעת דימום פירושו חדירה לדרמיס, ולכן אלו מתייחסים בדרך כלל לשני המונחים כשיטה אחת, כאשר ההבדל ביניהם טמון במורכבות הפיגמנט בלבד.
סוגי איפור קבוע > איפור קבוע אסתטי

איפור קבוע אסתטי נועד להדגיש את תווי הפנים מטעמי יופי. איפור קבוע קוסמטי מתאים לנשים המבקשות להראות מטופחות במשך כל שעות היום וללא כל מאמץ, וכן לבעלות משקפיים המתקשות להתאפר, לבעלות פגמים או א-סימטריה בפנים (גבות לא מעוצבות, שפתיים דקות מדי, עפעפיים נפולים וכדומה), לבעלות אלרגיה לחומרים שבאיפור, ולסובלות מהזעת יתר. בין סוגי הטיפולים הנפוצים:
גבות - עיצוב הגבה
שפתיים - הדגשת הקונטור הטבעי (תוחם) ומילוי השפה (ליפסטיק)
עיניים - הדגשת הריסים, קו אייליינר וצלליות.
נקודת חן
באיפור קבוע אסתטי ניתן לבחור בין שתי שיטות:
איפור קבוע מלא - באיפור קבוע מלא העיצוב מתבצע מחדש לרוב במטרה לעצב, לשפר ולתקן פגמים וא-סימטריה בפנים, או לשוות לאישה מראה מאופר. בשיטה הגוונים כהים ובולטים יותר, ולכן מחזיקים מעמד בעור יותר מאשר בשיטת הדגשת תווי הפנים.
הדגשת תווי הפנים - הדגשת התווים הטבעיים של האישה תוך שימוש בגוונים התואמים לגוונים של תווי פניה, כדי לשוות לה מראה טבעי ולא מראה מאופר. בשיטה זו הגוונים ואופי העבודה יהיו יותר עדינים ורכים, ולכן גם יחזיקו מעמד בעור פחות מאשר באיפור מלא.
מלבד ההבדל בתוצאה הסופית (מראה מאופר לעומת מראה טבעי יותר), הליך האיפור הבסיסי משותף לשתי השיטות ולמגוון האזורים המטופלים.
סוגי איפור קבוע > איפור קבוע פארא-רפואי

איפור קבוע פארא-רפואי נותן פתרון במספר מצבים שבהם ידיה של הרפואה קצרה מלעזור, כגון:
טשטוש צלקות כתוצאה מניתוחים או תאונות
פגמי פיגמנטציה
שפה שסועה
שחזור פטמות או עטרת הפטמה לאחר כריתת שד
מילוי אזורי התקרחות בקרקפת
תוצאת הטיפול וריפוי העור

הליך האיפור הקבוע מלווה בתחושה של עקצוץ עד כאב, ומינונו משתנה על פי האזור המטופל, סוג המחט ומיומנות המאפר. למשל השפתיים, בשל ריכוז העצבים בהן, רגישות יותר ממקומות אחרים. ניתן להשתמש בחומרי אלחוש שונים להקלה על הכאב.
לאחר הטיפול, האזור שאופר ייראה אדמומי ונפוח. במקרה של איפור גבות, תופעות אלו כמעט ואינן מורגשות; במקרה של איפור עיניים, תיתכן נפיחות ושטף דם קל למשך מספר ימים; במקרה של איפור שפתיים, נפיחות מורגשת תופיע במקום. לאחר כ-24 שעות בערך יתפתח גלד באזור המאופר. יש לטפל בגלד בעזרת קרם המיועד להחלמת העור במקרה של איפור קבוע.
הנפיחות יורדת בהדרגה בהתאם לאזור ולרגישות המטופל, תוך שעות בודדות עד מספר ימים. קומפרסים קרים מקלים ומזרזים את תהליך ההחלמה. יומיים עד שבוע לאחר טיפול איפור קבוע מתחיל העור להתקלף, ושכבת האפידרמיס, שהיא שכבת העור העליונה, תשיל את עצמה. בשלב זה האיפור עדיין נראה דהוי, בגלל מעטפת הפלזמה שעוטפת אותו.
לאחר מכן העור עובר חידוש ומחדש את תאי האפידרמיס, תהליך שנמשך כיומיים נוספים. לאחר תהליכים אלו ניתן להתרשם מהגוון שהתקבל. תוצאות ראשוניות של איפור קבוע ניתן לראות כשבועיים לאחר הטיפול, עם סיום תהליך חידוש העור. הגוון מתייצב סופית כחודש לאחר הטיפול.
בביצוע מקצועי, לתהליך האיפור הקבוע נדרשים על פי רוב טיפול או שניים.
סיכונים ותופעות לוואי

איפור קבוע נחשב להליך בטוח יחסית, אך עדיין קיימים בו סיכונים מסוימים:
רגישויות לחומרים אשר מהם מורכב הציוד המשמש בהליך האיפור הקבוע
בעיית עור או בעיה כרונית אחרת הנוגעת לאזור המטופל
חולי סוכרת, בגלל בעיית התקרשות הדם, נדרשים להתייעץ עם הרופא המטפל על מנת לוודא שהסוכרת יציבה ואין שום סיכון בהליך האיפור הקבוע
מדללי דם עשויים להפריע לקליטת הפיגמנט בעור
במקרה של חוסר G6PD (חוסר באנזים), קיימת בדרך כלל רגישות לחומרי האלחוש, ולכן יש להיוועץ עם הרופא המטפל ולבצע בדיקת אלרגיה
לבעלי שעורה בעין כדאי להימנע מהליך של איפור קבוע באזור העיניים
התפרצות של הרפס המקנן בגוף
התפתחות זיהום מקומי ואף סכנת הידבקות במחלות זיהומיות בשל אי-הקפדה על היגיינה וסטריליזציה.
הסרה ותיקון

ישנן מספר דרכים להסרה או תיקון של איפור קבוע:
הסרת האיפור בלייזר
הסרת האיפור על ידי חומצה מתאימה
"קמופלאז'" - הסוואת האיפור בדרך של כיסויו בגוונים בצבע עור. התוצאה המתקבלת היא כמראה מייק אפ על העור. במקרה זה יש לדעת להתאים את גון האיפור לגון העור ככל שניתן.
נטרול – נטרול היסוד באמצעות צבעי יסוד (כחול, אדום, צהוב). אחרי הנטרול מבצעים איפור קבוע רגיל.
איפור קבוע על פי ההלכה היהודית

בין פוסקי ההלכה יש דעות שונות אם מותר להשתמש בטכנולוגיה זו, האוסרים סוברים שאיפור קבוע זהה לאיסור כתובת קעקע שנאסרה מהתורה, לעומתם המתירים סוברים שאין זה ממש כתובת קעקע.
דעתו של  הרב עובדיה יוסף בספרו "טהרת הבית חלק שלישי (עמוד כט)", שלאחר עיון בדברי הפוסקים בנושא זה, נראה כי ביצוע איפור כזה לצורך נוי ויופי אינו איסור, וביצועו לצורך כיסוי וטשטוש צלקת או להשלים צורת שיער בגבות - ניתן להקל בו אף לכתחילה. בספרו העלה מספר ספיקות שיש באיסור זה. א. דעת כמה ראשונים היא שהתורה אסרה רק כתיבת שם הקשור לעבודה זרה על גבי העור, משום שעובדי עבודה זרה נהגו לרשום שם עבודה זרה על גבי עורם על ידי קעקוע, כדי להראות דביקותם בעבודה הזרה. ב. יש הפוסקים שהתורה אסרה רק כתיבת אותיות או ציור שלם, דבר שלא נעשה באיפור קבוע. בנוסף, למרות שעל פי ההלכה נאסרה יצירת כתובת קעקע אף אם אינה שם של עבודה זרה או אותיות - נטען כי יש להקל בעניין האיפור הקבוע, מפני שאינו קבוע כל כך אלא מיטשטש עם השנים ולא נרשם עמוק בבשר האדם אלא רק תחת שכבת העור הראשונה. .
הערות שוליים

↑  שאלה: האם מותר על פי ההלכה לעשות איפור קבוע על ידי מחט חשמלית או שיש בכך איסור?, באתר "הלכה יומית"
הדגמה של הליך איפור קבוע במהלך קורס
איפור קבוע מלא - תוחם ומילוי שפתיים
הדגשת תווי פנים - תוחם ומילוי שפתיים
אמנדינגן

| --- | --- |
סמל אמנדינגןסמל אמנדינגן

מראה העיירה
 מדינה:  גרמניה גרמניה
 מדינה:  באדן-וירטמברג באדן-וירטמברג
 מחוז:  אמנדינגן
 ראש העיר:  סטפן שלטרר (Stefan Schlatterer)
 תאריך ייסוד:  1091 (מוזכרת לראשונה)
 שטח:  33.8 קמ"ר
 גובה:  201 מטרים
 אוכלוסייה:  ‏
  ‑ בעיירה:  28,856 (31 בדצמבר 2022)
 קואורדינטות:  48°07′17″N 7°50′57″E﻿ / ﻿48.121388888889°N 7.8491666666667°E﻿ / 48.121388888889; 7.8491666666667 
 אזור זמן:  UTC +1
 האתר הרשמי
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאמנדינגן(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאמנדינגן(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןאמנדינגן(למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןאמנדינגן  he tabBackground:;tabBorder:#aaa;defaultTab:0;
אמנדינגן (בגרמנית: Emmendingen) היא עיירה בירת מחוז אמנדינגן, במדינת באדן-וירטמברג שבגרמניה. ממוקמת על גדות נהר אלז 14 קילומטר מצפון לפרייבורג.
בעיירה מתגוררים למעלה מ-26,000 תושבים.
היסטוריה

האזכור הראשון של היישוב הוא בשנת 1091, אבל ההתיישבות במקום עתיקה הרבה יותר. בשנת 1590 היא הפכה רשמית לעיירה.
בעבר הייתה קיימת גם עיירה בשם אמנדינגן תחתית, אך בשנת 1883 הן אוחדו.
גאוגרפיה

אמנדינגן שוכנת באזור בריסגאו (Breisgau) בין הגבעות של היער השחור והר כיסא הקיסר (Kaiserstuhl) בעמק הריין מצפון לפרייבורג בגובה 189-368 מטר.
בקצה המערבי שלה זורם נהר אלז שהוא יובל של נהר הריין. אלז מתפצל שוב לאחר ההתמזגות שלו עם היובלים דרייסם (Dreisam) וגלוטר (Glotter) ליד העיירה רייגל (Riegel) לשני יובלים המתחברים בהמשך לריין.
גאוגרפיה > ערים שכנות

אמנדינגן גובלת במספר ערים ורשויות מקומיות (בכיוון השעון מצפון): קנצינגן (Kenzingen) מלטרדינגן (Malterdingen) פריאמט (Freiamt) סקסאו (Sexau) דנצלינגן (Denzlingen) רויטה (Reute) וטנינגן (Teningen).
ערים תאומות

לאמנדינגן יש מספר ערים תאומות:
בריטניה ניוארק און טרנט (אנ'), בריטניה
פולין סנדומירץ (אנ'), פולין
ישראל מועצה אזורית דרום השרון, ישראל
צרפת סיקס פורס לה פלה (אנ'), צרפת
אתרים בעלי עניין

ביתה של קורנליה שלוסר, אחותו היחידה של יוהאן וולפגנג פון גתה שגרה עם בעלה בבית בכיכר המרכזית בעיירה. כיום משמש ביתה כספרייה העירונית.
בית העירייה הישן, שוכן אף הוא בכיכר המרכזית, וכיום נמצא בו ארכיון היומנים היחיד בגרמניה.
המוזיאון היהודי בכיכר הטירה.
אוסף הציורים של גייר
אישים מפורסמים

הנינג מילייטנר (נולד ב-1997) - שחיין
יהדות

בעיר קיימת קהילה יהודית בת כמה עשרות משפחות, וכן בית כנסת הפעיל בשבתות.
רב העיר הוא הרב יעקב יוסף יודקאווסקי.
הערות שוליים

↑  ברשימת התורמים למנזר בשפהאוזן. היסטוריית העיירה באתר העירייה
↑  כתבה על מינוי הרב
| --- | --- |
בקרת זהויות :  NLI: 987007567046405171  GND: 4014586-4  LCCN: n84112534  MusicBrainz: 701b06ca-b76e-4ea9-9c5d-20e9c939c50e  NKC: ge1126835  VIAF: 126719268   WorldCat (עם VIAF): 126719268
איל"י - האגודה הישראלית ללימודי יפן

לוגו האגודה הישראלית ללימודי יפן
כנס ההשקה של איל"י, האוניברסיטה העברית, מאי 2012
איל"י - האגודה הישראלית ללימודי יפן (איל"י: The Israeli Association of Japanese Studies) היא עמותה המשמשת כאכסניית-על לכלל ציבור חוקרי יפן בישראל. האגודה שואפת להקנות ידע ולעודד את הפעילות המחקרית הישראלית, על הדיסציפלינות השונות שלה, בתחום יפן ותרבותה.
פעילות

האגודה נוסדה בשנת 2012 על ידי חוקרי יפן ובראשם פרופ' רותם קובנר ופרופ' ניסים אוטמזגין, וחברים בה כיום כ-150 חוקרים, מרצים, מורים ותלמידים מן האקדמיה ומחוצה לה. הקמת האגודה בשנת השישים לכינון היחסים בין ישראל ויפן, נבעה מההכרה שלימודי יפן, כמו שאר הלימודים האסיאניים בישראל, סובלים מפיצול הנגרם מעצם היותם חלק אינטגרלי מחוגים אזוריים רחבים יותר, כמו גם מטבע הריחוק הגיאורפי בין המוסדות השונים בהם הם נלמדים (האוניברסיטה העברית, אוניברסיטת תל אביב, אוניברסיטת חיפה, אוניברסיטת בר-אילן, המכללה האקדמית בית ברל, ומכללת תל חי).
פעילות > מטרות

מטרת האגודה היא ליצור קהילה מחקרית פורה ותוססת בתחום של לימודי יפן בישראל. בהמשך לסדר היום בעת ייסודה, משמשת האגודה כגוף מקשר ומתאם בין המוסדות השונים בהם מוצעים לימודי יפן, מסייעת לקידום השיח האקדמי בין החוקרים והתלמידים בתחום, מארגנת ימי עיון ספציפיים ללימודי יפן, מקדמת את הוראת השפה היפנית, מייצגת את התחום אל מול גופים רלוונטיים ואגודות אקדמיות בינלאומיות, ומהווה אמצעי לחיזוק המעמד של לימודי יפן בישראל. האגודה מנוהלת על ידי ועד מנהל בן 11 חברים הנבחר מידי שלוש שנים על ידי האספה הכללית, בראשו יושב ראש אשר מוביל את פעילותה השוטפת של האגודה ומנהל את ישיבות הוועד. בנוסף, לאגודה נשיא כבוד המהווה דמות ייצוגית ומלכדת ומסייע לה בהשגת מטרותיה בתוקף מעמדו, קשריו והישגיו.
האגודה מפרסמת את כתב העת המקוון Innovative Research in Japanese Studies, ניוזלטר באנגלית Nikki וירחון מקוון בעברית בשם רשומון. האגודה מקיימת כנסים דו-שנתיים הפתוחים  לקהל הרחב בהם נוטלים חלק חוקרי ותלמידי יפן, וכן כנסים וסדנאות בנושאים ספציפיים. בשנים האחרונות הוקדשו הכנסים בין השאר לנושאים כמו "ששים שנה ליחסי ישראל-יפן"; "אורבניות, המרחב האורבני, תרבות אורבנית ביפןֲ"; "כיוונים חדשים בלימודי יפן; גלפגוזיציה של יפן? אתגרי ההשתתפות ומחיר הבידוד"; "אלוהיות ביפן"; "רטרוספקטיבה של תקופת הייסיי". בנוסף, שמה האגודה דגש על קידום תלמידי מחקר. במסגרת זו היא מקיימת מדי שנה סדנה מתודולוגית לתלמידים מתקדמים בנושא יפן. כמו כן, מנהלת האגודה את ביצוע מבחן הבקיאות השנתי בשפה היפנית (JLPT) וכן מפגש נאומים ארצי דו-שנתיים.
פעילות > בעלי תפקידים > נשיאי כבוד

פרופ' בן עמי שילוני (2012 - 2015)
פרופ' אהוד הררי (2015 - 2018)
פרופ' יעקב רז (2018 - 2021)
ד"ר אירית אוורבוך (2021 - )
פעילות > בעלי תפקידים > יושבי ראש

פרופ' ניסים אוטמזגין (2012 - 2015)
פרופ' רותם קובנר (2015 - 2018)
ד"ר סיגל בן רפאל גלנטי (2018 - 2021)
פרופ' מיכל דליות-בול (2021 - )
פעילות > בעלי תפקידים > ראשי הוועדה האקדמית

פרופ' מיכל דליות-בול (2012 - 2015)
ד"ר שלמית בז'רנו (2015 - 2018)
ד"ר אלון לבקוביץ (2018 - 2021)
פרופ' ניסים אוטמזגין (2021)
ד"ר ארז גולני סולומון (2022 - )
פעילות > בעלי תפקידים > חברי הוועד המנהל

פרופ' ניסים אוטמזגין (2015 - )
ד"ר אירית אוורבוך (2012 - 2015)
גב' נעה אופנהיים (2015 - 2018)
ד"ר דני אורבך (2018 - 2021)
ד"ר גיא אלמוג (2018 - 2021)
ד"ר שלמית בז'רנו (2015 - 2018)
ד"ר סיגל בן רפאל גלנטי (2012 - 2015)
ד"ר אורי ברטל (2015 - 2021)
פרופ' עפרה גולדשטיין-גדעוני (2015 - 2018)
ד"ר ארז גולני סולומון (2018 - )
ד"ר הלנה גרינשפון (2012 - )
מר יפתח הרגיל (2018 - )
מר נמרוד חייט (2018 - )
ד"ר ארז יוסקוביץ' (2015 - )
ד"ר אלון לבקוביץ' (2012 - 2021)
ד"ר יונה סידרר (2018 - )
ד"ר גיא פודולר (2015 - 2021)
ד"ר ליאורה צרפתי (2018 - 2021)
גב' ליהיא לסלו (2018 - 2021)
ד"ר רחל שאול (2012 - 2015)
ד"ר רוני שריג (2015 - 2018)
פעילות > בעלי תפקידים > מַזְכִּירוּת אקדמית

גב' דפנה סרבקי (2012 - 2013)
גב' שיר דוד (2012 - 2013)
גב' שיר שפירא (2014 - 2015)
גב' מיטל דבש (2015 - 2016)
גב' ליהיא לסלו (2016 - 2017)
מר עמוס ויניקוף (2018 - 2021)
מר נתנאל שלמה (2021 - 2022)
מר אבישי הספל (2022 - 2024)
ארנסטו פאריאס

ארנסטו אנטוניו פאריאס (בספרדית: Ernesto Antonio Farías; נולד ב-29 במאי 1980 בטרנקה לאוקן שבפרובינציית בואנוס איירס, ארגנטינה) הוא כדורגלן עבר ארגנטינאי ששיחק כחלוץ. פאריאס מכונה אל טקלה ("המפתח" בספרדית).
קריירה

פאריאס החל לשחק באסטודיאנטס לה פלאטה בגיל צעיר. הוא ערך את הופעת הבכורה בליגה ב-1997 והפך לאחד החלוצים הטובים בליגה ובתולדות המועדון. הוא סיים כמלך השערים של אפרטורה 2003 עם 12 שערים. הוא שיחק במדי הקבוצה עד שנת 2004 וכבש עבור הקבוצה 95 שערים ב-205 הופעותיו במדי הקבוצה בליגה. יכולת ההבקעה המרשימה שלו הביאה את פלרמו מהליגה האיטלקית לרכוש את כרטיסו. הוא אכזב באיטליה ולא הצליח לכבוש ב-13 משחקיו במדי הקבוצה. לאחר תקופה קצרה במועדון, חזר פאריאס לארגנטינה והצטרף לריבר פלייט.
עם החזרה לליגה הארגנטינאית שב פאריאס לגלות יכולת גבוהה, הוא הפך לאחד השחקנים החשובים של הקבוצה וכבש עבורה 42 שערים. ב-2007 ניסתה טולוקה המקסיקנית להחתימו. אף על פי ששני הצדדים הגיעו להסכמה, שינה פאריאס את דעתו ובחר להצטרף לפורטו איתה חתם על חוזה לארבע שנים. בעונת הבכורה שלו בקבוצה כבש פאריאס 6 שערים ב-16 משחקים וזכה עם הקבוצה באליפות.
ביולי 2010 חתם לשלוש שנים בקבוצה הברזילאית קרוזיירו, הבקיע את שער הבכורה במועדון ב-9 ביוני נגד פלמיירס בניצחון 3-2. בינואר 2012 הושאל לקבוצה הארגנטינאית אינדפנדיינטה. ב-2014 נמכר לדאנוביו מליגת העל האורוגוואית וב-2015 לאמריקה קאלי מהליגה השנייה בקולומביה.
פאריאס ערך את הופעתו היחידה במדי הנבחרת הארגנטינאית ב-3 בספטמבר 2005 במשחק מול פרגוואי במסגרת מוקדמות מונדיאל 2006.
תארים

אסטודיאנטס לה פלאטה - מלך שערים (אפרטורה 2003)
פורטו - אליפות (2007/08), (2008/09)
ארנולד דולמטש

| --- | --- |

 לידה:  24 בפברואר 1858 לה מאן, צרפת 
 פטירה:  28 בפברואר 1940 (בגיל 82) הייזלמיר, הממלכה המאוחדת 
 מדינה:  צרפת, שווייץ, הממלכה המאוחדת 
 השכלה:  הקולג' המלכותי למוזיקה  הקונסרבטוריון המלכותי של בריסל 
 בן או בת זוג:  Mabel Johnston 
 פרסים והוקרה:  אביר בלגיון הכבוד 
 
(אז'ן) ארנולד דולמטש באנגלית: Arnold Dolmetsch ‏ 24 בפברואר 1858 - 28 בפברואר 1940) היה מוזיקאי ובונה כלי נגינה יליד צרפת, שחי רוב חייו הבוגרים באנגליה וייסד סדנה לייצור כלי נגינה בהאזלמיר, סארי. דולמטש היה חלוץ בחידוש העניין במוזיקה עתיקה במאה ה-20.
חייו > ילדות, נעורים ולימודים

משפחת דולמטש באה במקור מבוהמיה, אך (אז'ן) ארנולד דולמטש, בנם של רודולף ארנולד דולמטש ומארי זלי (לשעבר גילואר) נולד בלה מאן שבצרפת, שם הקימה המשפחה מפעל לייצור פסנתרים. בסדנאות המשפחה רכש דולמטש את הכישורים לבניית כלי נגינה, שישמשו אותו בהמשך חייו בסדנאות שלו למוזיקה עתיקה.
דולמטש למד מוזיקה בקונסרבטואר של בריסל ולמד נגינה בכינור אצל אנרי וייטאן. בשנת 1883 נסע ללונדון ללמוד בקולג' המלכותי למוזיקה. מוריו שם היו הנרי הולמס ופרדריק ברידג'. בשנת 1889 קיבל שם תואר ראשון במוזיקה.